Aktiivsetest lehekülgedest maailmas 13 % jooksevad Google poolt ehitatud ja ainult firma sees kasutataval veebiserveril. Google Web Server (GWS) jookseb veebiliiklust hindava ettevõtte Netcraft andmetel 11 miljonil veebilehel. Sellega on GWS aktiivsete veebiserverite osas kolmandal kohal Apache (44 milj) ja Microsofti serveri (ligi 14 milj) aktiivse lehe järel. Asja teeb aga huvitavaks see, et erinevalt Google serverist Microsoftri ja Apache serverit saab vabalt kasutada igaüks – kas ostes või suisa lihtsalt alla laadides. Google server on aga “majasiseseks kasutamiseks”, st sellel toimivad vaid Google pakutavad teenused – otsing, Orkut.com, Gmail.com, Google Docs, Blogspot.com ja paljud muud teenused. Kui vaadata veebiserverite koguarvu, siis Google positsioon on nõrgem – 7 % ehk 14,5 miljonit. Apache on installitud 111 miljonisse kohta (54 %) ja Microsoft ligi 49 miljonisse (24 %). Tundub, et Google hoiab käimas vaid servereid, mida tõesti aktiivselt kasutatakse.
Põhjalikumalt kirjutab The Register.